น้ำมัน,ทองคำร่วงแรง/ดาวโจนส์ปิดลบ
หุ้นดาวโจนส์ปิดลบ 84.96 จุด ด้านราคาน้ำมันร่วงอีก 3.33 ดอลลาร์ หลุดต่ำ100 ดอลลาร์ ขณะที่ทองคำลง 17.60 ดอลลาร์
11 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,160.74 จุด ลดลง 84.96 จุด หรือ -0.26%, ดัชนี เอสแอนด์พี 500 ปิดที่ 4,001.05 จุด เพิ่มขึ้น 9.81 จุด หรือ +0.25% และดัชนี แนสแดค ปิดที่ 11,737.67 จุด เพิ่มขึ้น 114.42 จุด หรือ +0.98%ดัชนีดาวโจนส์ปิดวันที่ 10พ.ค. ในแดนลบติดต่อกันเป็นวันที่ 4 เนื่องจากความกังวลเกี่ยวกับผลกระทบของการที่เฟดเร่งปรับขึ้นอัตราดอกเบี้ยยังคงเป็นปัจจัยกดดันตลาดสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 3.33 ดอลลาร์ ปิดที่ 99.76 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม ลดลง 3.48 ดอลลาร์ ปิดที่ 102.46 ดอลลาร์ต่อบาร์เรล ตลาดยังคงถูกกดดันจากความกังวลว่าการที่จีนล็อกดาวน์เมืองสำคัญเป็นเวลานานจะส่งผลกระทบต่อเศรษฐกิจและความต้องการใช้น้ำมันราคาทองคำโคเม็กซ์งวดส่งมอบเดือนมิถุนายน ลดลง 17.60 ดอลลาร์ ปิดที่ 1,841.00 ดอลลาร์ต่อออนซ์